钦定古今图书集成/明伦汇编/闺媛典/第088卷 > 计来妻汤氏
## 钦定古今图书集成/明伦汇编/闺媛典/第088卷 > 计来妻汤氏

按《苏州府志》：“汤氏，名尹娴，字洽君，吴江人，计来妻。工
诗绘，好琴。来读书，中夜闻琴声锵锵出于内，即起舞
焚膏达旦。生一子，曰柏郎。来将死，执汤手曰：‘梦与尔
鼓琴而弦绝，今有征矣，其善视吾子’。汤泣应曰：‘无忧，
必不负君来。亡三日，汤绝粒而号。明旦扶柩之墓，呕
血数升而死，年二十五’。”